Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: Értékpapír-sorozat: a tõkepiacról szóló 2001. évi CXX. törvényben ekként meghatározott fogalom.
Paragraph Index: 410

01. tábla: Értékpapírok állománya tulajdonosi szektorok szerint 1. A 01. tábla a bankok és a szakosított hitelintézetek tulajdonában lévõ, és a náluk letéti õrzés, letétkezelés, vagy felelõs õrzés során elhelyezett, rezidensek és nem rezidensek által (belföldön, vagy külföldön) kibocsátott értékpapírok negyedév végi állományát tartalmazza, tulajdonosi bontásban. 2. A Magyarországon kibocsátott, letéti igazolás formájában (ADR, EDR, GDR stb.) külföldön forgalmazott értékpapírokat is jelenteni kell. (A letéti igazolás saját ISIN-kódjával, a tulajdonos szektorában, tehát ugyanúgy kell szerepeltetni, mint bármely más értékpapírt.) 3. Abban az esetben, ha az adatszolgáltató belföldi konverziós hely (vagyis a letéti igazolás kibocsátójának a számlája nála van), akkor és csak akkor, a letéti igazolások mögötti értékpapírletéteket is szerepeltetni kell a jelentésben, mégpedig a letéti igazolás kibocsátójának szektorában (általában ez a nem-rezidensek szektora). Az egyes oszlopokban lévõ mezõk tartalma: a/Az értékpapír-azonosító címû oszlop az adott értékpapírhoz rendelt ISIN-kódot tartalmazza, vagy ha az értékpapírnak nincs ISIN-azonosítója, akkor a PSZÁF-kódot. Ha az értékpapír Felügyeleti –kóddal sem rendelkezik akkor „111”-et kérünk a mezõbe írni. b/ Az értékpapír pontos nevét kell megadni. Letéti igazolások esetében a névben a típust (ADR, EDR, GDR stb.) is fel kell tüntetni. c/ A részesedést megtestesítõ értékpapírok esetén a DB kódjelet (darab), a hitelviszonyt megtestesítõ papíroknál a papír denominációjának deviza ISO-kódját tartalmazza (az I.4. d.) pontban leírtak figyelembevételével). A letéti igazolásokat a mögöttes értékpapír mennyiségi egységében kell megadni. (Ez a gyakorlatban azt jelenti, hogy a letéti igazolásokat darabban kell közölni, hiszen nem jellemzõ, hogy hitelviszonyt megtestesítõ értékpapír lenne a mögöttes letét.) d/ Az összes állomány megegyezik az e, az f, és az r oszlopok összegével: d=e+f+r. e/ Az adatszolgáltató tulajdonában lévõ értékpapírok állományát tartalmazza. Nem szerepelhet ebben az oszlopban az adatszolgáltató által birtokolt, saját maga által kibocsátott értékpapírok állománya (amelyek jelentésére az r oszlop szolgál). f/ Az ügyfelek tulajdonában lévõ értékpapírok állományát tartalmazza. Meg kell egyeznie az ügyfélszektorokban lévõ állományok összegével: f=g+…+q. g-tól q-ig/ Az adatszolgáltató ügyfelei tulajdonában lévõ értékpapír-állományok, megbontva a tulajdonosok szektorai szerint. A szektorok meghatározásánál az MNB Rendelet 2. sz. melléklet A) pontjában külön megjelenõ szektorleírást kell követni, azzal az eltéréssel, hogy a h/ oszlopban az „Egyéb monetáris intézmények” közül csak a szövetkezeti hitelintézetek és a pénzpiaci alapok szerepelhetnek. Az értékpapír kibocsátójának tulajdonában lévõ állományt nem szabad ezekben az oszlopokban szerepeltetni (azok jelentésére az r oszlop szolgál). r/ Ebbe az oszlopba a kibocsátó tulajdonában lévõ, általa kibocsátott értékpapírok állományát kell beírni. Ide kerül tehát a jelentõ hitelintézet tulajdonában lévõ, saját kibocsátású értékpapírjainak állománya, illetve a jelentõ hitelintézet ügyfelének, mint az adott értékpapír kibocsátójának tulajdonában lévõ értékpapír-állomány. (Pl. itt kell jelenteni, ha Kibocsátó Rt. tulajdonában van 1000 darab Kibocsátó Rt. törzsrészvény; vagy a jelentést beküldõ Bank Rt. tulajdonol 1500 eFt névértékû Bank Rt. kötvényt vagy 200 ezer USD névértékû Bank Rt. dollár kötvényt.) Ugyancsak itt kell szerepeltetni az un. puffer számlán lévõ állományokat is.

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes